P6_TA(2007)0158

Teatavate kalandussaaduste turustamise hüvitamine *

Euroopa Parlamendi 26. aprilli 2007. aasta õigusloomega seotud resolutsioon ettepaneku kohta võtta vastu nõukogu määrus, millega kehtestatakse Assooride, Madeira, Kanaari saarte ning Prantsuse departemangude Guajaana ja Réunioni teatavate kalandussaaduste turustamisel nende piirkondade kaugusest tulenevate lisakulude hüvituskava aastateks 2007-2013 (KOM(2006)0740 - C6-0505/2006 - 2006/0247(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2006)0740) [1];

- võttes arvesse EÜ asutamislepingu artiklit 37 ja artikli 299 lõiget 2, mille alusel nõukogu konsulteeris Euroopa Parlamendiga (C6-0505/2006);

- võttes arvesse kodukorra artiklit 51;

- võttes arvesse kalanduskomisjoni raportit ja eelarvekomisjoni ning regionaalarengukomisjoni arvamusi (A6-0083/2007),

1. kiidab komisjoni ettepaneku muudetud kujul heaks;

2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Pealkiri

Ettepanek võtta vastu nõukogu määrus, millega kehtestatakse Assooride, Madeira, Kanaari saarte ning Prantsuse departemangude Guajaana ja Réunioni teatavate kalandussaaduste turustamisel nende piirkondade kaugusest tulenevate lisakulude hüvituskava aastateks 2007-2013 | Ettepanek võtta vastu nõukogu määrus, millega kehtestatakse Assooride, Madeira, Kanaari saarte ning Prantsuse departemangude Guajaana ja Réunioni teatavate kalandussaaduste turustamisel nende piirkondade kaugusest tulenevate lisakulude hüvituskava (Kõnealust muudatusettepanekut kohaldatakse kogu õigusakti teksti puhul.) |

Muudatusettepanek 2

Põhjendus -1 (uus)

| (-1) Äärepoolseimatel piirkondadel on nõrk majandus, mida iseloomustavad nende arengut mõjutavad püsivad struktuurilised piirangud, ning vähe majandusliku mitmekesistamise võimalusi, milles kalandussektor ja põlised kalastuskogukonnad mängivad olulist rolli majandustegevuse ja tööhõive säilitamisel nii üles- kui allavoolu ning majandusliku ja sotsiaalse ühtekuuluvuse edendamisel. |

Muudatusettepanek 3

Põhjendus -1 a (uus)

| (-1 a) Arvesse tuleks võtta eripärasid ja olemasolevaid sektorilisi erinevusi äärepoolseimate piirkondade vahel, kuna neil on erinevad vajadused. |

Muudatusettepanek 4

Põhjendus -1 b (uus)

| (-1 b) Arvesse tuleks võtta transpordikulude ja nendega seotud kulude tõusu, mis on tingitud nafta hinna olulisest tõusust, eriti alates 2003. aastast, ning mis lõppmõjuna suurendab äärepoolseimate piirkondadega seotud lisakulutusi. |

Muudatusettepanek 5

Põhjendus 1

(1) Ühenduse äärepoolseimate piirkondade kalandussektoril on raskusi, eelkõige teatavate kalandussaaduste Euroopa mandriosas turustamisega kaasnevate lisakulude tõttu, mis on tingitud asutamislepingu artikli 229 lõikes 2 osutatud teatavatest ebasoodsatest tingimustest ja mis tekivad peamiselt nende piirkondade asukohast tulenevatest veokuludest. | (1) Ühenduse äärepoolseimate piirkondade kalandussektoril on raskusi, eelkõige teatavate kalandussaaduste Euroopa mandriosas tootmise ja turustamisega kaasnevate lisakulude tõttu, mis on tingitud asutamislepingu artikli 229 lõikes 2 osutatud teatavatest ebasoodsatest tingimustest ja mis tekivad eeskätt nende piirkondade asukohast tulenevatest veokuludest. |

Muudatusettepanek 6

Põhjendus 5

(5) Liikmesriigid peaksid määrama hüvitissumma tasemel, mis võimaldab vajalikul viisil arvesse võtta lisakulusid, mis tekivad äärepoolseimate piirkondade teatavate ebasoodsate tingimuste tõttu ja eelkõige toodete veoga Euroopa mandriossa. Ülemäärase hüvitamise vältimiseks peaks summa olema proportsionaalne hüvitatavate lisakulude suurusega ega tohiks mingil juhul ületada kindlaksmääratud osa Euroopa mandriossa vedamise ja muudest seonduvatest kuludest. Seepärast tuleks võtta arvesse ka muid lisakulude suurust mõjutavaid riikliku sekkumise viise. | (5) Liikmesriigid peaksid määrama hüvitissumma tasemel, mis võimaldab vajalikul viisil arvesse võtta lisakulusid, mis tekivad äärepoolseimate piirkondade teatavate ebasoodsate tingimuste tõttu ja eelkõige toodete veoga Euroopa mandriossa. Ülemäärase hüvitamise vältimiseks peaks summa olema proportsionaalne hüvitatavate lisakulude suurusega. Seepärast tuleks võtta arvesse ka muid lisakulude suurust mõjutavaid riikliku sekkumise viise. |

Muudatusettepanek 7

Põhjendus 5 a (uus)

| (5 a) Asjakohaselt tuleks arvesse võtta väikesemahulise rannalähedase püügi ja mittetööstusliku püügi sotsiaalmajanduslikku olulisust äärepoolseimates piirkondades ning vajadust luua nende arenguks vajalikud tingimused. |

Muudatusettepanek 8

Põhjendus 5 b (uus)

| (5 b) Tarneid ühenduse turult tuleks lubada olemasoleva tootmisvõimsuse ulatuses, kui äärepoolseimate piirkondade kalalaevastiku püük on kohaliku kalatööstuse varustamiseks ebapiisav. |

Muudatusettepanek 9

Põhjendus 6

(6) Määruse eesmärkide nõuetekohaseks saavutamiseks ja ühise kalanduspoliitikaga vastavuse tagamiseks peaks toetus piirduma vaid kõnealuste eeskirjade kohaselt püütud ning töödeldud kalandussaadustega. | (6) Määruse eesmärkide nõuetekohaseks saavutamiseks ja ühise kalanduspoliitikaga vastavuse tagamiseks tuleks toetust anda kõnealuste eeskirjade kohaselt püütud ning töödeldud kalandussaadustele ning muule kala töötlemisel kasutatavale toorainele. |

Muudatusettepanek 10

Põhjendus 7 a (uus)

| (7 a) Komisjoni järjekindlast poliitikast mitte anda riigiabi asutamislepingu kohaldamisalasse kuuluvate kalandussaaduste tootmiseks, töötlemiseks ja turustamiseks võib teha erandi, et leevendada spetsiifilisi kalandusega seotud raskusi, mida tekitavad kaugus, isoleeritus, väike pindala, looduslikud olud, kliima ja majanduslik sõltuvus mõnest tootest. |

Muudatusettepanek 11

Põhjendus 9

(9) Selleks et teha otsus hüvituskava jätkamise kohta pärast 2013. aastat, peaks komisjon õigel ajal enne kava lõppu esitama sõltumatul hindamisel põhineva aruande Euroopa Parlamendile, nõukogule ning Euroopa Majandus- ja Sotsiaalkomiteele. | (9) Selleks et hüvituskava läbi vaadata, võttes arvesse käesolevas määruses sätestatud eesmärkide täitmist, peaks komisjon esitama 31. detsembriks 2011 sõltumatul hindamisel põhineva aruande Euroopa Parlamendile, nõukogule ning Euroopa Majandus- ja Sotsiaalkomiteele, mis näitaks käesoleva määruse raames rakendatud meetmete mõju ja millele lisatakse vajaduse korral asjakohased õigusloome ettepanekud. |

Muudatusettepanek 12

Artikli 1 sissejuhatav osa

Käesoleva määrusega kehtestatakse ajavahemikuks 2007-2013 kava, et hüvitada lisakulud (edaspidi "hüvitis"), mis tekivad teatavate kalandussaaduste turustamisel artiklis 3 osutatud ettevõtjatel, kes on pärit järgmistest piirkondadest, ja mis tulenevad nende piirkondade teatavatest ebasoodsatest tingimustest: | Käesoleva määrusega kehtestatakse, et hüvitada piirkondade kaugusest tulenevad lisakulud (edaspidi "hüvitis"), mis tekivad teatavate kalandussaaduste turustamisel artiklis 3 osutatud ettevõtjatel, kes on pärit järgmistest äärepoolseimatest piirkondadest, ja mis tulenevad nende piirkondade teatavatest ebasoodsatest tingimustest ja kaugusest: |

Muudatusettepanek 13

Artikli 3 lõike 1 sissejuhatav osa

1. Hüvitist makstakse järgmistele ettevõtjatele, kellel tekivad kalandussaaduste turustamisel lisakulud: | 1. Hüvitist makstakse järgmistele ettevõtjatele, kellel tekivad artiklis 1 osutatud piirkondade kalandussaaduste turustamiseks äärepoolseimast asukohast tulenevad lisakulud: |

Muudatusettepanek 14

Artikli 3 lõike 1 punkt c

c)töötlemis- ja turustamissektori ettevõtjad või selliste ettevõtjate ühendused, kellel tekivad asjaomaste saaduste turustamisel lisakulud. | c)töötlemis- ja turustamissektori ettevõtjad või selliste ettevõtjate ühendused, kellel tekivad asjaomaste saaduste tootmisel, töötlemisel ja turustamisel lisakulud. |

Muudatusettepanek 15

Artikli 4 lõike 3 punkt c a (uus)

| c a) kontroll. |

Muudatusettepanek 16

Artikli 4 lõike 4 punkt b

b)püütud ühenduse kalalaevadega, mis ei ole registreeritud üheski artiklis 1 osutatud piirkonna sadamas, | b)püütud ühenduse kalalaevadega, mis ei ole registreeritud üheski artiklis 1 osutatud piirkonna sadamas, välja arvatud ühenduse kalalaevadega püütud kalade kasutamine juhul, kui artiklis 1 osutatud piirkondade püügist ei piisa nende töötleva tööstuse varustamiseks, |

Muudatusettepanek 17

Artikkel 4 a (uus)

| Artikkel 4 a Muud abikõlblikud tooted Hüvitist võidakse anda ka kalandussaaduste töötlemisel kasutatavate toodete jaoks tingimusel, et see ei kattuks ühenduse abiga. |

Muudatusettepanek 18

Artikli 5 lõike 2 punkt a

a)iga kalandussaadusega seotud lisakulusid, mis tulenevad asjaomase piirkonna teatavatest ebasoodsatest tingimustest, eelkõige Euroopa mandriossa vedamise kulusid, | a)iga kalandussaadusega seotud lisakulusid, mis tulenevad asjaomase piirkonna teatavatest ebasoodsatest tingimustest, eelkõige Euroopa mandriossa ja artiklis 1 osutatud lähedal asuvate piirkondade vahel vedamise kulusid, |

Muudatusettepanek 19

Artikli 5 lõike 2 punkt b

b)kõiki muid lisakulude suurust mõjutavaid riikliku sekkumise viise. | b)iga kalandussaaduse puhul transpordikuludega seotud lisakulusid iga artiklis 1 osutatud piirkonna puhul, kui mainitud kulud on seotud geograafilise hajususega. |

Muudatusettepanek 20

Artikli 5 lõike 2 punkt b a (uus)

| b a)adressaadi tüüpi, pöörates erilist tähelepanu väikesemahulisele rannalähedasele püügile ja mittetööstuslikule püügile. |

Muudatusettepanek 21

Artikli 5 lõike 2 punkt b b (uus)

| b b)kõiki muid lisakulude suurust mõjutavaid riikliku sekkumise viise. |

Muudatusettepanek 22

Artikli 5 lõige 3

3. Lisakulude hüvitis on proportsionaalne lisakuludega, seda tasaarvestatakse ja see ei ületa 75% Euroopa mandriossa vedamise ja muudest seonduvatest kuludest. | 3. Lisakulude hüvitis on proportsionaalne lisakuludega, seda tasaarvestatakse ja see katab Euroopa mandriossa vedamise ja artiklis 1 osutatud piirkondade vahel vedamise ning muud seonduvad kulud. |

Muudatusettepanek 23

Artikli 5 lõike 4 punkt a

a) Assoorid ja Madeira: 4283992 eurot | a) Assoorid ja Madeira: 4855314 eurot |

Muudatusettepanek 24

Artikli 5 lõike 4 punkt b

b) Kanaari saared: 5844076 eurot | b) Kanaari saared: 6623454 eurot |

Muudatusettepanek 25

Artikli 5 lõike 4 punkt c

c) Prantsuse Guajaana ja Réunion: 4868700 eurot | c) Prantsuse Guajaana ja Réunion: 5518000 eurot |

Muudatusettepanek 26

Artikli 5 lõige 4 a (uus)

| 4 a. Lõikes 4 osutatud summades tehakse igal aastal tehnilisi kohandusi vastavalt Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe eelarvedistsipliini ja usaldusväärs finantsjuhtimise kohta [2] punktile 16. |

Muudatusettepanek 27

Artikli 7 lõige 1

1. Liikmesriigid esitavad nelja kuu jooksul pärast käesoleva määruse jõustumist komisjonile artikli 4 lõikes 1 osutatud loetelu ja kogused ning artikli 5 lõikes 1 osutatud hüvitise suuruse (edaspidi koos "hüvitiste plaan"). | 1. Liikmesriigid esitavad nelja kuu jooksul pärast käesoleva määruse jõustumist komisjonile artikli 4 lõikes 1 osutatud loetelu ja kogused, artikli 5 lõikes 1 osutatud hüvitise suuruse ning üksikasjaliku loetelu meetmetest, mida kohaldatakse artikli 4 lõike 2, artikli 4 lõike 3 ja artikli 4 lõike 4 sätetest kinnipidamise tagamiseks (edaspidi koos "hüvitiste plaan"). |

Muudatusettepanek 28

Artikli 7 lõige 4

4. Kui liikmesriik teeb muudatusi vastavalt artiklile 6, esitab ta komisjonile muudetud hüvitiste plaani ning lõigetes 2 ja 3 sätestatud korda kohaldatakse mutatis mutandis. | 4. Kui liikmesriik teeb muudatusi vastavalt artiklile 6, esitab ta komisjonile muudetud hüvitiste plaani. Kui komisjon ei vasta nelja nädala jooksul alates muudetud plaani kättesaamisest, loetakse see vastuvõetuks. |

Muudatusettepanek 29

Artikkel 7 a (uus)

| Artikkel 7 a Summade kohandamine Samasse liikmesriiki kuuluvate piirkondade vahel võib summasid kohandada käesoleva määruse üldise finantsraamistiku piires. |

Muudatusettepanek 30

Artikkel 7 b (uus)

| Artikkel 7 b Riigiabi 1. Kalandussaaduste osas, mille suhtes kohaldatakse asutamislepingu artikleid 87, 88 ja 89, võib komisjon lubada anda nende tootmise, töötlemise ja turustamise valdkonnas tegevusabi, mille eesmärgiks on leevendada äärepoolseimatele piirkondadele nende erilistest iseärasustest ja piirangutest tulenevaid takistusi. 2. Sellisel juhul peavad liikmesriigid antavast riigiabist komisjoni teavitama, et abi on osa hüvitiste plaani alusel antavast abist ja komisjon kiidab selle heaks vastavalt artiklile 7. Sel viisil abist teatamist peetakse vastavaks asutamislepingu artikli 88 lõike 3 esimeses lauses sätestatud teatamismenetlusele. |

Muudatusettepanek 31

Artikli 8 lõige 1

1. Iga asjaomane liikmesriik koostab hüvitiste rakendamise kohta aastaaruande ning esitab selle komisjonile iga aasta 30. aprilliks. | 1. Iga asjaomane liikmesriik koostab hüvitiste rakendamise kohta aastaaruande ning esitab selle komisjonile iga aasta 30. juuniks. |

Muudatusettepanek 32

Artikli 8 lõige 2

2. Hiljemalt 31. detsembriks 2011 esitab komisjon Euroopa Parlamendile, nõukogule ning Euroopa Majandus- ja Sotsiaalkomiteele sõltumatul hindamisel põhineva aruande hüvitise rakendamise kohta, lisades sellele vajaduse korral õigusaktide ettepanekud. | 2. Hiljemalt 31. detsembriks 2011, seejärel iga viie aasta tagant, esitab komisjon Euroopa Parlamendile, nõukogule ning Euroopa Majandus- ja Sotsiaalkomiteele sõltumatul hindamisel põhineva aruande hüvitise rakendamise kohta, lisades sellele vajaduse korral õigusaktide ettepanekud. |

Muudatusettepanek 33

Artikkel 10

Liikmesriigid võtavad vastu asjakohased sätted, et tagada käesoleva määrusega kehtestatud nõuete täitmine ja tegevuse nõuetekohasus. | Liikmesriigid võtavad vastu asjakohased sätted, et tagada käesoleva määrusega kehtestatud nõuete täitmine ja tegevuse nõuetekohasus. Kalandustoodete jälgitavuse sätted peavad olema piisavalt üksikasjalikud, et oleks võimalik määratleda tooted, mis ei ole abikõlblikud. |

Muudatusettepanek 34

Artikli 14 teine lõik

Seda kohaldatakse alates 1. jaanuarist 2007kuni 31. detsembrini 2013. | Seda kohaldatakse alates 1. jaanuarist 2007. |

[1] ELTs seni avaldamata.

[2] ELT C 139, 14.6.2006, lk 1.

--------------------------------------------------